Keskustelu:Jouko Myssylä

message: Täähän on ikivanha tornihuhu, jossa alempiarvoinen ampuu esimiehensä simputuksen takia. Meillä tätä kerrottiin Kadetti Hattulana ja toiset puhuivat Luutnantti Hattulasta. Myssylä on samaa sarjaa, eli keksitty "opettavainen" tarina. Googlella ei esimerkiksi löydy mitään muuta kuin keskusteluja, joissa tätä samaa huhua käytetään. Yhtään lehtijuttua tai vastaavaa ei ole. Pois tai sitten siirto tornihuhuihin. --212.213.204.99 5. marraskuuta 2006 kello 09.08 (UTC)
replies: text: Tämä lienee lähde kuulemillesi tornihuhuille, koska "tapaus Myssylä" on tositapahtuma. Käypä kirjastossa tarkistamassa 7.6.1973 päivän lehdet ja kirjoita niiden perusteella täydennystä artikkeliin. Mieluummin toki kannattaa seurata oikeudenkäynti tuomioon asti ja kirjoittaa sen pohjalta. En muista ulkoa milloin oikeudenkäynti oli (taisi olla saman syksyn aikana), koska siellä on tarkemmin kuvattu tapahtuman yksityiskohtia. En valitettavasti pääse tällä hetkellä kirjastoon tarkistamaan asiaa, mutta jos muut eivät ehdi säällisen ajan kuluessa, niin käyn siellä kun se jälleen on mahdollista. --81.17.197.158 6. marraskuuta 2006 kello 15.24 (UTC)
Tapaus on tosi.  Aarre Haunia on kirjoittanut aiheesta asiallisen ja pohjaan asti pureutuvan artikkelin.  En nyt muista missä Alibin numerossa se julkaistiin mutta etsin kun kerkiän.  Haunia on lähteenä varsin luotettava: hänen mukaansa koko prosessi alkoi siitä kun Myssylä otti pikkujouluissa 1972 upseerikerholla muutaman ryypyn liikaa ja alkoi jostain syystä käydä törkeästi käsiksi paikalla olleisiin upseeritoverien vaimoihin ja morsiamiin.  Putkaahan siitä tuli heti ja seuraavassa käskynjaossa eversti antoi hänelle kolmen kuukauden porttikiellon upseerikerholle.  Sitä ei voi sanoa ankaraksi rangaistukseksi - lentäjille sallittiin silloin hiukan enemmän koska he olivat ja ovat vaikeasti korvattavia.  Myssylä otti kuitenkin itseensä ja ratkesi ryyppäämään - laimin lyöden kaikki virkavelvollisuutensa aina siihen päivään asti jolloin päätti kostaa sen ettei saanut pitää uraansa - jonka oli tuhonnut IHAN ITSE! --88.112.22.2 6. heinäkuuta 2009 kello 15.58 (EEST)

message: Miksi tämän artikkelin nimi on Jouko Myssylä? Miksei se ole Kalervo Myssylä, sillä sehän on hänen ensimmäinen nimensä? Laterey 8. joulukuuta 2006 kello 17.30 (UTC)
replies: text: Hän käyttää/käytti tuota nimeä, kuten silloinen lehdistökin. Ei Juice Leskisestäkään puhuta ensisijaisesti Pauli Leskisenä tai Andy McCoystä Antti Hulkkona. --81.17.197.158 6. tammikuuta 2007 kello 08.02 (UTC)
thread_title:  Artikkelin nimi? 

message: Mitä Missä Milloin -kirjasarjassa ei ole tästä tapauksesta minkäänlaista mainintaa. Vuosifakta 74 -kirjassa on kesäkuun 6. 1973 kohdalla Presidentti Nixonin nimittämä kotimaan asiain neuvoston puheenjohtaja, Hannu Mikkolan Skotlannin rallin toinen sija yms. tyyppisiä uutisia. Oli ilmeisesti aika arka aihe aikoinaan? --82.181.244.202 29. heinäkuuta 2013 kello 17.17 (EEST)
replies: text: Kyllä tästä uutisia oli lehissä paljonkin, mutta ampujasta ei kerrottu mitään. Suonperä oli tunnettu henkilö, esim. radion viisasten kerhon puheenjohtaja. --Kospo75 (keskustelu) 29. heinäkuuta 2013 kello 17.22 (EEST)
thread_title:  Aihe vaiettu uutiskirjoista?